Video: Dapper studente red hond uit kanaalSkermgreep uit die video ŉ Video van ŉ paar dapper studente in Manchester, Engeland, wat ŉ hond uit ŉ modderige kanaal red, is baie gewild op sosiale media. Die hond was ŉ hele ruk lank in die kanaal en het gesukkel om aan die kante van die kanaal te bly vasklou. Sy krag het al hoe minder geword. Batu Akyol het met sy hond gaan stap toe die dier in die Ancoatskanaal beland het, berig Metro News. Twee 20-jarige mans, Jack Spencer Furmston en Ben Camphor, het reageer op sy oproep om hulp om die hond te red. Volgens die berig het Ben, die langste van die groep mans, onderstebo gehang terwyl sy maats hom aan sy bene vasgehou het. Hy het die hond uit die kanaal gered. Kykers loof die jong mans se dapper pogings en die video is baie gewild. Dit is reeds meer as 2, 7 miljoen keer gekyk. “Ek het eers gedink dit is ŉ paar knape wat nonsens aanjaag, totdat ek verder gekyk het,” skryf een persoon. “Ek kan die jong mans net loof. Wat ŉ wonderlike ding om te doen. Dit wys jou – mens moet iemand nie aan sy baadjie takseer nie!” Dog rescued Ancoats pic.twitter.com/WxJ9nNmzaZ — Daibhidh (@Dbelldb1) February 13, 2023